שמנת חמוצה

שמנת חמוצה היא מוצר חלב עשיר בשומן, המיוצר על ידי התססת שמנת באמצעות חיידקי חומצה לקטית. החיידקים, הנמצאים בשמנת באופן טבעי או מוחדרים אליה, יוצרים חומצה לקטית המחמיצה ומעבה את השמנת.

קיימים שני סוגי שמנת חמוצה תעשייתית - קלה ועשירה. העשירה - מכילה 16–21 אחוזי שומן; היא מכילה לעיתים מרכיבים נוספים כמו ג'לטין, רנין ואנזימים צמחיים. הקלה - עשויה מתערובת של שמנת וחלב, ומכילה פחות שומן משמנת חמוצה עשירה. בישראל נמכרת שמנת חמוצה של 27% שומן ("שמנת של פעם") ושל 15% שומן, וכן מוצרים מופחתי-שומן: 9% שומן ו-7.5% שומן.

תחליף נטול-שומן: מעובה באמצעות חומרים מייצבים.

השימוש בשמנת חמוצה נפוץ במטבח האירופאי והצפון-אמריקאי. היא משמשת כציפוי מסורתי לתפוחי אדמה אפויים, ומוסיפים אותה קרה, עם עירית קצוצה.
היא משמשת גם כבסיס לרוטבי סלט מסוימים וניתן להשתמש בה גם לאפייה, לתערובות של עוגות, עוגיות, ביסקוויטים אמריקאים וסקונס. 

טוגנים בטעם שמנת חמוצה ובצל פופולריים בארצות הברית, וכן מטבל שמנת חמוצה ובצל לטוגנים ולקרקרים.

במטבח הרוסי והאוקראיני מוסיפים שמנת חמוצה לבורשט ולמרקים אחרים.

במטבח הטקסני-מקסיקני מוסיפים שמנת חמוצה לטאקוס, נאצ'וס, בוריטוס וגואקמולה. 

במטבח ההונגרי היא משמשת כחומר גלם לרטבים וכמילוי לקרפים.

ראו גם
 יוגורט
 גבינה לבנה

קישורים חיצוניים

 מיכל אלמוג, פסטה ברוטב שמנת חמוצה או יוגורט, באתר ynet
 מרק אפונה עם שמנת חמוצה, מהבלוג "תופינים, מגדנות, ממתקים וכל מיני תרגימא"

ערכים שבהם תבנית בריטניקה אינה מתאימה
מוצרי חלב

de:Sahne#Saure_Sahne
pl:Śmietana
ru:Сметана
fi:Smetana